



BŪVDARBU LĪGUMS 
Rīgā
[bookmark: _Hlk116307710][bookmark: _Hlk51852728]Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

[bookmark: _Hlk83722645]Rīgas valstspilsētas pašvaldības Centrālā administrācija (turpmāk – Pasūtītājs), tās vadītāja p.i. […] personā, kurš rīkojas saskaņā ar Rīgas domes 2023.gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74.punktu, Rīgas domes 2022.gada 14.decembra nolikuma Nr.RD-22-218-no “Rīgas valstspilsētas pašvaldības Centrālās administrācijas nolikums” 8.6.apakšpunktu un Rīgas domes priekšsēdētāja 2025.gada 9.septembra rīkojuma Nr.RD-25-118-p “Par Rīgas valstspilsētas pašvaldības Centrālās administrācijas vadītāja amata pienākumu veikšanu” 2.2.apakšpunktu, no vienas puses, (turpmāk – Pasūtītājs)   un  
SIA “EDO Serviss”, reģistrācijas numurs 42103012070, juridiskā adrese Avotu iela 73-20, Rīga,LV-1009, tās valdes priekšsēdētāja […] personā (turpmāk – Izpildītājs), kurš  rīkojas saskaņā ar statūtiem,
[bookmark: _Hlk123825311]abi kopā turpmāk – Puses vai katra atsevišķi arī Puse, bez maldības, viltus un spaidiem, labprātīgi vienojoties, pamatojoties uz Publisko iepirkumu likumu (turpmāk – PIL) un Rīgas valstspilsētas pašvaldības Centrālās administrācijas Iepirkumu pārvaldes veiktā iepirkuma “Būvdarbu veikšana un inženiersistēmu apkalpošanas pakalpojumi Rīgas valstspilsētas pašvaldības teritorijā”, iepirkuma identifikācijas Nr. CAIP 2024/15 (turpmāk – iepirkums) rezultātiem iepirkuma 2. daļā, kā arī ievērojot 2024.gada 11. jūnijā noslēgto  Vispārīgo Vienošanos Nr. RDCA-24-97-lī, noslēdz šādu būvdarbu līgumu “Uzaicinājums iesniegt piedāvājumu Darbam Nr.12, Iepirkuma 1. daļa – Telpu remonts Rātslaukumā 1, Rīgā” (turpmāk – Līgums) un vienojas par sekojošo:
1. Līguma priekšmets
1.1. Pasūtītājs uzdod un Izpildītājs apņemas noteiktajā kārtībā un termiņos, ievērojot normatīvo aktu prasības, pienācīgā kvalitātē veikt būvdarbus (turpmāk tekstā – Darbi).
1.2. Izpildītājs veic Darbus atbilstoši Līguma, tehniskās specifikācijas (1. un 2. pielikums), Tāmes (3.pielikums) un  finanšu piedāvājuma (4.pielikums),  nosacījumiem, kas ir Līguma neatņemama sastāvdaļa. Cenu svārstību regulēšana Līguma izpildes gaitā nav paredzēta.

2. Līguma darbības un darbu izpildes termiņš
2.1. Darbu izpildes termiņš ir 20 (divdesmit) dienas no dienas, kad Pasūtītājs un Izpildītājs ir parakstījuši Vienošanos par Darbu uzsākšanu (uzdevuma izpildi) un ir nodevis Izpildītājam visus attiecīgos objektus Līgumā paredzētā uzdevuma izpildei ar attiecīgu Nodošanas- pieņemšanas aktu. 
2.1.1. Līguma darbības termiņš 30 dienas no iepirkuma Līguma parakstīšanas dienas līdz pilnīgai abu līgumslēdzēju Pušu saistību izpildei.
[bookmark: _Hlk68871424]
3. Līguma summa un norēķinu kārtība
[bookmark: _Hlk161133675]3.1.	Līguma kopēja summa par izpildītiem Darbiem ir  EUR  11 874,22 (vienpadsmit tūkstoši astoņi simti septiņdesmit četri euro un 22 centi) bez pievienotās vērtības nodokļa (turpmāk – PVN): 
3.1.1.	samaksu par Līguma 1.1.punktā norādītājiem Darbiem Pasūtītājs veic pēc darbu Nodošanas-pieņemšanas akta (Forma Nr.2)  savstarpējas parakstīšanas Līguma 3.5.punktā noteiktajā termiņā. 
3.2.	Izpildītājs sagatavo elektronisko rēķinu atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
3.3.	Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošajiem rēķina piegādes kanāliem:
3.3.1.	Rīgas valststpilsētas pašvaldības e-pakalpojumu “Rēķinu iesniegšana” portālā https://www.eriga.lv
3.3.2.	nosūta no savas sistēmas elektronisku rēķinu uz Rīgas valstspilsētas pašvaldības oficiālo elektronisko adresi (e-adresi) EINVOICE@90011524360, vai arī, izmantojot šajā e-adresē pieejamo elektronisku rēķinu formu portālā www.latvija.lv  
3.4.	Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.5.	Pasūtītājs veic samaksu par Līgumā paredzētajiem Darbiem pēc darbu izpildes (Nodošanas – pieņemšanas akta abpusējas parakstīšanas), pamatojoties uz Izpildītāja izsniegto un Pasūtītāja pārstāvja apstiprināto un elektroniski iesniegto pavadzīmi - rēķinu, Piegādātāja bankas kontā 15 (piecpadsmit) darba dienu laikā.
3.6.	Izpildītājs sagatavo elektronisko rēķinu atbilstoši Rīgas valstspilsētas pašvaldības portālā www.eriga.lv  sadaļā „Rēķinu iesniegšana” norādītajai informācijai par elektroniskā rēķina formātu.
3.7.	Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
3.8.	Elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un pasūtītājs to ir pieņēmis apmaksai. 
3.9.	Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
3.10.	Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
3.11.	Pasūtītājs apmaksā Izpildītāja piestādītos rēķinus par izpildītajiem Darbiem, tikai pēc līgumsoda apmaksas veikšanas Pasūtītājam, Līguma 7.1 punkta piemērošanas gadījumā.


4. [bookmark: _Hlk161136637]Darbu nodošana-pieņemšana
4.1. Līgumā paredzētie Darbi tiek nodoti Pasūtītājam ar Nodošanas-pieņemšanas aktu, kā arī ar izpildes aktu (Forma Nr.2), un tie kļūst par Līguma neatņemamu sastāvdaļu, ievērojot Līguma 2.1.apakšpunktā noteikto Darbu izpildes termiņu. Pasūtītājs 5 (piecu) darba dienu laikā no Darbu nodošanas-pieņemšanas akta saņemšanas brīža to paraksta vai iesniedz Izpildītājam atteikumu, kurā norāda konstatētos defektus un/vai trūkumus. Ja informācija par trūkumiem vai defektiem nav saņemta 5 (piecu) darba dienu laikā, akts tiek uzskatīts par pieņemtu no Pasūtītāja puses.
4.2. Izpildītājs sagatavo un iesniedz Nodošanas-pieņemšanas aktu par visiem Darbiem.
4.3. Ja pārbaudes laikā tiek konstatēti trūkumi/defekti vai neatbilstība Līguma vai tā pielikumu nosacījumiem, Pasūtītājs ir tiesīgs neparakstīt aktu. Puses sastāda aktu par konstatētajiem trūkumiem/defektiem, norādot termiņu, kurā Izpildītājam tie jānovērš. 
4.4. Gadījumā, ja Izpildītājs neierodas uz trūkumu/defektu akta sastādīšanu pēc Pasūtītāja uzaicinājuma, Pasūtītājs sastāda defektu aktu bez Izpildītāja klātbūtnes, un Izpildītājam tas ir saistošs.
4.5. Trūkumus/defektus un nepilnības Izpildītājs novērš ar saviem līdzekļiem un uz sava rēķina. 

5. Izpildītāja tiesības un pienākumi
5.1. Izpildītājs apņemas veikt Darbus Līgumā paredzētajā termiņā, apjomā un kvalitātē, kā arī Darbus apņemas veikt – patstāvīgi, ar saviem materiāliem, rīkiem, ierīcēm (mehānismiem un instrumentiem), izmantojot savas profesionālās iemaņas, Līguma un pielikumos noteiktajā kārtībā un termiņos. Citu speciālistu pieaicināšana pēc Izpildītāja  iniciatīvas neatbrīvo Izpildītāju no atbildības par Līguma izpildi kopumā vai kādā no daļām, kā arī neuzliek Pasūtītājam papildus pienākumus un saistības.    
5.2. Izpildītājs atbild par zaudējumiem, kuri nodarīti Pasūtītājam un/vai trešajām personām sakarā ar šī Līguma noteikumu pārkāpumu, ja Izpildītājs tajos vainojams.
5.3. Izpildītāja pienākums ir ievērot darba drošības tehnikas, ugunsdrošības, apkārtējās vides aizsardzības noteikumus, brīdināt par bīstamo darbu veikšanu aizpildot “Norīkojums ugunsbīstamā darba veikšanai” iesniegumu un citus normatīvos aktus, kas regulē šādu darbu veikšanu. Izpildītājs uzņemas pilnu atbildību par to, lai viņa darbinieki ievērotu minētos noteikumus. 
5.4. Izpildītājs brīdina Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm vienojoties, darbu izpildes termiņi var tikt attiecīgi pagarināti.
5.5. Garantijas laiks Izpildītāja veiktajiem Darbiem ir 24 (divdesmit četri) kalendārie mēneši no Darbu nodošanas - pieņemšanas akta parakstīšanas brīža. Ja garantijas laikā Izpildītāja veiktajiem Darbiem tiek konstatēti defekti vai trūkumi, kas radušies Izpildītāja vainas dēļ tam nepienācīgi izpildot Līguma noteikumu, Izpildītājs saviem spēkiem un par saviem līdzekļiem tos novērš defektu aktā norādītajā termiņā. 

6. Pasūtītāja tiesības un pienākumi
6.1. Pasūtītājs apņemas veikt samaksu par kvalitatīvi un laikā veiktiem Darbiem šajā Līgumā noteiktajos termiņos un kārtībā.
6.2. Pasūtītājs apņemas savlaicīgi veikt Izpildītāja izpildīto Darbu pieņemšanu.
6.3. Pasūtītājs brīdina Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm vienojoties, Darbu izpildes termiņi var tikt attiecīgi pagarināti.
6.4. Pasūtītājs apņemas nodrošināt piekļuvi visām objektu adresēm visa būvdarbu līguma izpildes laikā, lai Izpildītājs varētu veikt līgumā noteiktajā termiņā, Tehniskajā specifikācijā- Tehniskajā/Finanšu piedāvājumā minētos darbus.

7. Pušu atbildība
7.1. Ja ir noticis Darbu izpildes termiņa kavējums, Izpildītājs maksā Pasūtītājam līgumsodu (samazina rēķina summu) 0,5% (nulle komats pieci procenti) no rēķina summas bez PVN par katru nokavēto dienu, bet ne vairāk kā 10% no rēķina summas. Par izpildes dienu uzskatāma diena, kad abpusēji ir parakstīts nodošanas-pieņemšanas akts.
7.2. [bookmark: _Hlk113457576]Ja Izpildītājs neievēro Pušu saskaņoto Darbu  trūkumu/defektu novēršanas termiņu, tad Izpildītājs maksā Pasūtītājam par katru nokavēto dienu līgumsodu 0,5% apmērā no Līguma summas, bet ne vairāk kā 10 (desmit) procentus no attiecīgās summas.
7.3. Ja ir noticis apmaksas termiņa kavējums Pasūtītājs maksā Izpildītājam līgumsodu 0,5% (nulle komats pieci procenti) no rēķina  summas bez PVN par katru nokavēto dienu, bet ne vairāk kā 10% no rēķina summas.
7.4. Jebkura šajā Līgumā noteiktā līgumsoda samaksa neatbrīvo Puses no to saistību pilnīgas izpildes.

8. Pušu pārstāvji
8.1. Izpildītājs trīs darba dienu laikā no Līguma spēkā stāšanās dienas rakstveida (e-pastā) iesniedz Pasūtītājam atbildīgā būvdarbu vadītāja (turpmāk – Darbu vadītājs) kontaktinformāciju.
8.2. Pasūtītājs var pieprasīt Darbu vadītāja vai cita iesaistītā speciālista nomaiņu, ja šis speciālists ir pārkāpis būvniecības, darba aizsardzības vai vides aizsardzības normatīvo aktu prasības, vai  Līguma noteikumus. Izpildītājs veic Darbu vadītāja vai cita iesaistītā speciālista nomaiņu piecu darba dienu laikā pēc jaunā personāla (speciālista/eksperta) atbilstību iepirkuma nolikuma 3.5.punkta prasībām pārbaudēs veikšanas un saskaņošanas par personāla nomaiņu no Pasūtītāja saņemšanas. 
8.3. Ar Līgumu uzņemto saistību izpildes nodrošināšanai Puses nosaka kontaktpersonas:
8.3.1. no Pasūtītāja puses – […]. 
8.3.2. no Izpildītāja puses – […].  Izpildītāja pilnvarotā persona uzrauga Līguma izpildi, tai skaitā – Darbu nodošanas–pieņemšanas akta noformēšanu, parakstīšanu un iesniegšanu atbilstoši šī Līguma prasībām, savlaicīgu rēķinu iesniegšanu, u.c. saistībām, kas izriet no šī Līguma.

9. Grozījumi līgumā un līguma izbeigšanā
9.1. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par šā Līguma neatņemamām sastāvdaļām. Līguma noteikumus var grozīt, ievērojot Publisko iepirkumu likuma (turpmāk - PIL) 61. panta noteikumus.
9.2. Pasūtītājs var vienpusēji izbeigt Līgumu, par to rakstiski brīdinot Izpildītāju 5 (piecas) darba dienas iepriekš:
9.2.1. ja Līgumā paredzētie Darbi netiek veikti savlaicīgi vai atbilstoši Līgumam vai tā pielikumu noteikumiem, vai atbilstošā kvalitātē, par ko Pasūtītājs ir sastādījis aktu;
9.2.2. ja 3 (trīs) darba dienu laikā pēc Pasūtītāja uzdevumā noteiktā Darbu uzsākšanas termiņa sākuma Izpildītājs neuzsāk Darbu veikšanu (darbu veikšanas vietā nav konstatējamas izmaiņas, kas liecinātu par pretējo vai arī nav abpusēji parakstīts akts par darbu uzsākšanu), Pasūtītājam ir tiesības vienpusēji lauzt Līgumu un neatlīdzināt Izpildītājam tādējādi radušos zaudējumus;
9.2.3. ja Pasūtītājs konstatē, ka Darbi netiek sniegts atbilstoši Līguma noteikumiem vai iepirkuma tehniskās specifikācijas prasībām (Līguma 1.pielikums); 
9.2.4. ja ir notikusi Izpildītāja labprātīga vai piespiedu likvidācija;
9.2.5. ja pret Izpildītāju ir uzsākta maksātnespējas vai bankrota procedūra;
9.2.6. Starptautisko un Latvijas Republikas nacionālo sankciju likumā paredzētajos gadījumos.
9.3. Atkāpšanās no Līguma neietekmē jebkuras citas Pasūtītāja vai Izpildītāja tiesības, kas izriet no Līguma. Šādā gadījumā Pasūtītājs samaksā Izpildītājam par faktiski veiktajiem Līgumam atbilstošajiem Darbiem.
9.4. Pasūtītājam ir tiesības vienpusēji atkāpties no Līguma izpildes Starptautisko un Latvijas Republikas nacionālo sankciju likumā paredzētajos gadījumos.

10. Līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība
10.1. Izpildītājs nodrošina, ka Līguma izpildē piedalās Izpildītāja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēji, t.sk. tie, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām.
10.2. Izpildītājs veic Līguma izpildē piesaistītā personāla vai apakšuzņēmēju nomaiņu, vai jauna apakšuzņēmēja piesaisti PIL 62. pantā noteiktajā kārtībā un gadījumos.
10.3. Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
10.4. Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
10.5.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.6.  Izpildītājs drīkst veikt tā piedāvājumā norādīto apakšuzņēmēju nomaiņu, uz kuru neattiecas PIL 62. panta trešās daļas nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
10.7. Lai veiktu personāla un apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas).
10.8.   Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus.
10.9.  Pasūtītājs pieņem lēmumu atļaut vai atteikt iepirkuma līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
10.10.	Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.
10.11.	Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.

11. Nepārvarama vara
11.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, valsts pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemto saistību izpildi, pieņemšana un stāšanās spēkā.
11.2. Puse, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveida jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
11.3. Puses, savstarpēji vienojoties, var pārnest Līguma izpildes termiņu uz periodu, kad nepārvaramas varas apstākļi beigs darboties. Ja nepārvaramas varas apstākļi turpinās ilgāk par vienu mēnesi, jebkura no Pusēm ir tiesīga vienpusēji pārtraukt Līgumu. 

12. Citi noteikumi
12.1. Visi strīdi starp Pusēm tiks risināti savstarpēju sarunu ceļā, bet, ja vienošanās netiek panākta – tiesā. 
12.2. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
12.3. Līgums sastādīts elektroniski latviešu valodā 2 (divos) eksemplāros uz  5 (piecām) lapām, tam ir pievienoti 4 (četri) pielikumi, parakstīts ar drošu elektronisko parakstu un satur laika zīmogu. Pielikumi ir Līguma neatņemamas sastāvdaļas.
12.4.  Līgumam pievienoti šādi pielikumi:
	1.pielikums
	Pasūtītāja Tehniskā specifikācija;

	2.pielikums
	Tehniskā specifikācija (pievienota atsevišķā datnē);

	3.pielikums
4.pielikums     

	Tāme (pievienota atsevišķā datnē);
Finanšu piedāvājums (pievienots atsevišķā datnē).




13. Pušu rekvizīti

	Pasūtītājs: 
Rīgas valstspilsētas pašvaldības Centrālā administrācija
Rātslaukums 1, Rīga, LV-1050

[…]
	Izpildītājs : 
SIA “EDO Serviss”



[…]

